**Πανελλήνια Ομοσπονδία Σωματείων Κλινικοεργαστηριακών Ειδικοτήτων (ΠΟΣΚΕ)**

Χαρ. Τρικούπη 12,Ηλιούπολη Τ.Κ 16346, ΤΗΛ.210-9959181,FAX:210-9916854

**Πανελλήνια Ομοσπονδία Σωματείων Ιδιωτικής Πρωτοβάθμιας Υγείας (ΠΟΣΙΠΥ)**

Πανεπιστημίου 56, Αθήνα, Τ.Κ. 10678, ΤΗΛ 210.3304298

**Πανελλήνιος Σύνδεσμος Ιατρικών Διαγνωστικών Κέντρων (ΠΑΣΙΔΙΚ)**

Πανεπιστημίου 58, Αθήνα, Τ.Κ. 10678, ΤΗΛ 210.3306487

**Πανελλήνια Ένωση Ιδιωτικών Ιατρικών Εταιρειών και Πολυϊατρείων (ΠΑΝΙΔΙ)**  
Τσόχα 15-17, Αθήνα, Τ.Κ. 11521, ΤΗΛ. 2106855949

**Ένωση Ιατρών Ε.Ο.Π.Υ.Υ. (ΕΝ.Ι.-Ε.Ο.Π.Υ.Υ.)**

Πατησίων 210, Αθήνα, Τ.Κ. 10446, ΤΗΛ. 2610639539

Αθήνα, 20/07/2022

**Δελτίο Τύπου**

**Άνθρακες ο θησαυρός!**

**Η επιχορήγηση των 15 εκατ. είναι ίδια με την περσινή**

**Χωρίς βελτίωση το claw back**

**Μετά την δημοσίευση της τροπολογίας από το Υπουργείο Υγείας που αφορά την αύξηση των δόσεων επιστροφής του claw back του 2021 σε 120 δόσεις αντί σε 12 δόσεις, όπως προέβλεπε ο Ν. 4812/2021, θα πρέπει να επισημάνουμε ότι αυτή η ρύθμιση, ουδόλως ελαφραίνει το τεχνητό χρέος που υποχρεούνται τα διαγνωστικά εργαστήρια, τα πολυϊατρεία και οι κλινικοεργαστηριακοί ιατροί να επιστρέψουν στον ΕΟΠΥΥ, αλλά επιμηκύνει το χρόνο αποπληρωμής αυτών των χρεών.**

**Η μόνη λύση για την πραγματική επίλυση μέρους των προβλημάτων των μονάδων Π.Φ.Υ. είναι η διαγραφή του τεχνητού χρέους που τους φόρτωσε ο ΕΟΠΥΥ.**

**Ο Υπουργός Υγείας αναφέρει μόνο το ποσό των 15 εκατ. ευρώ με το οποίο ενίσχυσε τον προϋπολογισμό του 2022 (διαμορφώνοντάς τον στα ίδια επίπεδα του 2021) και εντέχνως δεν αναφέρει προς την κοινή γνώμη ότι ο κλάδος μας θα υποχρεωθεί για το 2022 να επιστρέψει, μέσω του claw back προς τον ΕΟΠΥΥ, το δυσθεώρητο ποσό που θα κυμανθεί στα επίπεδα 135 – 150 εκατ. ευρώ.**

**Θυμίζουμε ότι με αυτό το budget στις διαγνωστικές εξετάσεις και πράξεις το έτος 2021, το claw back ανήλθε στο εξωπραγματικό ποσοστό του 30% μεσοσταθμικά.**

**Εξαιτίας της μη επίλυσης των σοβαρών προβλημάτων που αντιμετωπίζουν οι μονάδες που παρέχουν υπηρεσίες Πρωτοβάθμιας Φροντίδας Υγείας, το Συντονιστικό Όργανο φορέων Π.Φ.Υ. εξήγγειλε απεργιακές κινητοποιήσεις που είναι σε εξέλιξη μέχρι και σήμερα.**

**Τονίζουμε για ακόμα μία φορά πως εάν δεν νομοθετηθούν μεταρρυθμίσεις και θεσμικά μέτρα που θα περιστείλουν πραγματικά την δαπάνη των εξετάσεων και εάν δεν ενισχυθεί σημαντικά ο προϋπολογισμός τους, η Πρωτοβάθμια Φροντίδα Υγείας είναι καταδικασμένη…εις θάνατον!**

 Ο ΠΡΟΕΔΡΟΣ ΠΟΣΚΕ                                                                Ο ΠΡΟΕΔΡΟΣ ΠΟΣΙΠΥ  
 Φ.Ν.ΠΑΤΣΟΥΡΑΚΟΣ                                                                 Θ.ΧΑΤΖΗΠΑΝΑΓΙΩΤΟΥ

Ο ΠΡΟΕΔΡΟΣ ΠΑΣΙΔΙΚ                                                             Ο ΠΡΟΕΔΡΟΣ ΠΑΝΙΔΙ Ι.ΚΑΡΑΜΗΝΑΣ                                                                      Δ. ΦΑΣΙΤΣΑΣ

Η ΠΡΟΕΔΡΟΣ ΕΝΙ-ΕΟΠΥΥ

Α. ΜΑΣΤΟΡΑΚΟΥ